b'\n_START_ARTICLE_\nProstata\n_START_PARAGRAPH_\nProstata (iz gr\xc5\xa1ke besede \xcf\x80\xcf\x81\xce\xbf\xcf\x83\xcf\x84\xce\xac\xcf\x84\xce\xb7\xcf\x82, prostates - dobesedno\xc2\xa0\xc2\xbbta, ki stoji pred\xc2\xab,\xc2\xa0\xc2\xbbza\xc5\xa1\xc4\x8ditnik\xc2\xab) ali obse\xc4\x8dnica je del mo\xc5\xa1kih spolnih organov. Je kot kostanj velika \xc5\xbeleza z zunanjim izlo\xc4\x8danjem, ki ima tudi mnogo gladkega mi\xc5\xa1i\xc4\x8dja. Le\xc5\xbei tik pod se\xc4\x8dnim mehurjem in z vseh strani obdaja za\xc4\x8detni del se\xc4\x8dnice. Od zadaj s strani skozi \xc5\xbelezo potekata semenovoda, ki se jima pridru\xc5\xbei izvodilo mehur\xc4\x8daste \xc5\xbeleze, tj. semenjaka. Izvodila iz \xc5\xbelez prostate so kratka in vodijo v se\xc4\x8dnico. Izcedek daje semenski teko\xc4\x8dini svojstven vonj.'